अब वीडियो कांफ्रेंसिंग से सरकारी डॉक्टर देंगे अदालत में गवाही
घंटों के बजाए मिनटों में दर्ज होंगे बयान
सिविलअस्पताल के डाॅक्टरों को अपनी गवाही देने के लिए अदालतों के चक्कर नहीं काटने पड़ेंगे। अस्पताल के सभी डाॅक्टर अपने केसों से संबंधित गवाही डीसी ऑफिस में बैठकर दे सकेंगे। इतना ही नहीं दूसरे शहर के डाक्टरों से किसी मरीज के इलाज के बारे में बातचीत कर सकेंगे और उसका इलाज भी कर पाएंगे। सेहत विभाग ने प्रदेश के सभी सिविल सर्जन को इस संबंध में दिशा निर्देश भेज दिए हैं। जिसके बाद संगरूर के सिविल सर्जन दफ्तर की ओर से डीसी ऑफिस में इसके प्रबंधों को पूरा कर लिया गया है। इसके लिए विभाग की ओर से निक कंपनी की मदद ली जा रही है। आने वाले समय में सिविल सर्जन अन्य अधिकारी कभी भी एक दूसरे के साथ वीडियो कांफ्रेंस के जरिए बात कर सकेंगे। इसके लिए कांफ्रेंसिंग की सुविधा को अस्पतालों में ही पहुंचाए जाने का प्रावधान है। वीडियो कांफ्रेंसिंग का ट्रायल लेने के लिए 9 मार्च को प्रदेश के सभी सिविल सर्जन पहली बार वीडियो कांफ्रेंसिंग के जरिए चंडीगढ़ में अधिकारियों से बैठक भी करेंगे।
समय की होगी बचत : सिविलअस्पतालों में कार्यरत डॉक्टरों को लड़ाई-झगड़ों आदि में जख्मी मरीजों का इलाज करने के साथ-साथ एमएलआर तैयार करने का काम भी दिया गया है। इस रिपोर्ट के आधार पर ही पुलिस पक्ष और विपक्ष के खिलाफ कोई कार्रवाई करने की स्थिति में आती है। जिस कारण डाक्टरों को ऐसे केसों में अदालतों में गवाही के लिए भी बुला लिया जाता है। आम तौर पर डॉक्टरों को कई तरह की गवाही के लिए चंडीगढ़ समेत जिले की दूसरी अदालतों में पहुंचने के लिए घंटों का सफर तय कर पहुंचना पड़ता है। जिसके बाद अदालतों में भी डाक्टरों के घंटों बर्बाद हो जाते हैं। जिस कारण डॉक्टरों की गैर हाजिरी में मरीजों को समस्या उठानी पड़ती है। अब मरीजों और डॉक्टर दोनों को इसका लाभ मिलना शुरू हो जाएगा।
डीसी आफिस : केवीसी रूम की मदद... सिविलसर्जन डाॅ. सुबोध गुप्ता के अनुसार डीसी ऑफिस में वीसी रूम की मदद ली जा रही है। वीडियो कांफ्रेंसिंग के लिए निजी कंपनी निक की मदद ली जा रही है। फिलहाल डीसी ऑफिस के वीसी रूम में प्रबंध किया गया है। जिसके बाद जैसे निर्देश रहेंगे उसी के अनुसार अस्पतालों में इसका प्रबंध किया जाएगा।
प्रदेश के सभी सिविल सर्जनों को वीडियो कांफ्रेंसिंग के प्रबंध पूरे करने के लिए कहा गया है। कंप्यूटर और वेबकॉम के माध्यम से डाक्टर बयान दर्ज करवाएंगे। मसलन जिस दिन डॉक्टर की पेशी होगी उसी दिन अदालत की ओर से निश्चित समय पर डाक्टर वीडियो कांफ्रेंसिंग रूमे पहुंच कर जज के सामने पेश होगा।
hin_Deva hin_Deva hin_Deva hin_Deva hin_Deva hin_Deva